**Versenykiírás - Körmösnapi Crystal Nails Tip-Box verseny: Síkbeli**

**Téma: Téli varázs**

**A témához kapcsolódóan fel kell használni legalább kétféle anyag-típust a következő háromból:**  
1.    Royal Gel, Art Gel, színes zselék (pl.: Brilliant, Fly-Brill, Full Diamond, Flash, Snow Crystal, Selyem-metál)  
2. One Move akril/Aquarell festékek  
3.    CrystaLac (3 STEP, ONE STEP, ChroMe, Prismatic, My Glow)   
  
**Nevezési díj nincs, a részvétel INGYENES.**  
 **Eredményhirdetés, díjazás:**  
- Eredményhirdetésre a 2016. november 6-án megrendezendő KÖRMÖSNAP keretén belül kerül sor. Ezen kívül a nyertesek nevei és munkái a kiállítást követően a Crystal Nails honlapjára is felkerülnek.  
- A versenyen az első három helyezett kerül díjazásra.

Díjak:  
**•    I. helyezés díja:**3 db díszítő továbbképzés, 30.000 Ft értékű Crystal Nails termékcsomag, Crystal Nails Tip-Box arany kupa és oklevél. **•    II. helyezés díja:**2 db díszítő továbbképzés, 20.000 Ft értékű Crystal Nails termékcsomag, Crystal Nails Tip-Box ezüst kupa és oklevél. **•    III. helyezés díja:** 1 db díszítő továbbképzés, 10.000 Ft értékű Crystal Nails termékcsomag, Crystal Nails Tip-Box bronz kupa és oklevél.  
  
A Crystal Nails fenntartja a jogot a meghirdetett időpontok és feltételek megváltoztatására. Az esetleges változtatásokat, módosításokat a www.crystalnails.hu oldalon, illetve a www.mukorom.hu oldalon teszi közzé.

**A részvétel feltételei, a verseny lebonyolítása:**  
1. A munkákat a megadott témában 10 db egymás mellé rögzített (összeragasztott) díszítő tipre kell elkészíteni. A tipek legyenek különböző méretűek. Az egy méretű tipekből álló munkák pontlevonással értékelendők. A tip box készülhet natúr, átlátszó és fehér tipekből egyaránt. A tipeket csak hátulról szabad összeilleszteni. A felületi kitöltés (bármilyen) szigorúan TILOS! Ezek a speciális tipek megvásárolhatók a webáruházunkban www.mukorom-alapanyagok.com és a József körút 44. szám alatti áruházon keresztül is.

2. A tipeket egy arra alkalmas portfólió dobozban kell elhozni. A doboz díszítése megengedett, de a munka értékelését nem befolyásolja.

3. Az elbírálás fő szempontja: az ízléses sokszínűség és az összkép. Az értékelés a következő szempontok alapján történik: kidolgozottság, bonyolultság, arányosság, anyagtípusok használata (a korábban megjelöltek közül két- vagy háromféle anyagcsoport használata), anyaghasználat tisztasága, színek harmóniája, színek összetettsége, nehézségi szint.

4. Egy munkán kizárólag egy személy dolgozhat és ebből adódóan egy alkotás csak egy névhez tartozhat. (Korábbi versenyeken részt vett munkák, vagy azok elemeinek másolása NEM megengedett!)

5. Egy témához egy személy maximum 2 munkával nevezhet, így ha mindkét témára nevez valaki, akkor maximum 4 munkát küldhet el a versenyre.

6. A munkákat személyesen kell eljuttatni 2016. november 6-án 09:00 órától 10:00 óráig a Várkert Bazár KÖRMÖSNAP Tip Box versenyterületre.

7. A Nevezési Lapnak legkésőbb 2016. november 4-ig kell beérkeznie az iskola@elitecosmetix.com címre.

8. Nem használható előre legyártott, kereskedelmi forgalomban kapható díszítő elem, toll, szárított virág, nyomda, airbrush, csipke, háló, matrica, filctoll, szalvéta, gumi dísz stb… Bármilyen nem a versenyző által készített elem felhasználása TILOS! A szabályok be nem tartása KIZÁRÁST von maga után!

9. Háromdimenziós díszítések használata nem megengedett, a kész munka csak legfeljebb 3 mm-re domborodhat ki a síkból.

10. A választott legalább kettő, de akár három féle anyagtípust arányos, nagyjából megegyező mennyiségben kell felhasználni.

11. Minden munkához a leadáskor csatolni kell egy leírást, ami tartalmazza, az elkészített munka rövid, maximum 10-12 soros bemutatását. A leíráson név, egyéb személyes adat nem szerepelhet. A leírás terjedjen ki az anyaghasználatra, a díszítésre, az alkalmazott technikára, színekre, illetve arra, hogy mennyi időt töltött a munka elkészítésével. Szerepeljen benne, hogy a téma kidolgozásában mi inspirálta, ill. a munka készítésének a folyamatáról min. 5 képből álló dokumentálás! Ellenkező esetben a munkát sajnos NEM áll módunkban elfogadni, a verseny tisztasága miatt!

12. A munkákban a kiállítás során keletkezett esetleges károkért nem tudunk felelősséget vállalni.

13. A munkákat a versenyzők az eredményhirdetést követően visszakapják (kivéve mindkét kategória 1-3 helyezettje), azok a kiállítás helyszínén átvehetők.

14. A versenyre kizárólag Crystal Nails anyagok felhasználása megengedett.

15. A szabályok be nem tartása, ill. a munkafolyamat képekkel való dokumentálásának hiánya KIZÁRÁST von maga után! A verseny tisztasága miatt kérjük ezek betartását!

**A KIÍRÁSSAL és LEADÁSSAL kapcsolatos kérdésekkel fordulj bizalommal Misi Angelikához a 06 70 774-2611-es telefonszámon vagy írj e-mailt az iskola@elitecosmetix.com címre.  
Kakasné Drazdó Zsuzsannához a versenykiírással kapcsolatos szakmai kérdésekben a következő e-mail címre írhatsz: 3395404@gmail.com**

**Jelentkezési lap letöltéséért kattints IDE! (word)**

**Jelentkezési lap letöltéséért kattints IDE! (pdf)**